Előterjesztés Zalakaros Város Önkormányzata Képviselőtestülete 2022. szeptember 22-én tartandó ülésére.
Napirend címe: Közvilágítás korszerűsítés
Előterjesztést készítette: Városfejlesztési Osztály
Tisztelt Képviselőtestület!

A közvilágítás korszerűsítésének, a LED-esítés kérdése már többször került a Képviselőtestület elé, érdemi előrelépés azonban ez idáig nem történt. Szeretnénk bemutatni az előterjesztés mellékletében található Zalakaros város közvilágítására vonatkozó ajánlatot. A dokumentumban lévő ajánlat lehetőséget adna a településnek, hogy a jelenlegi jó minőségű led lámpái mellé a közvilágítás további korszerűsítése valósuljon meg.
Az ajánlat 156 hónap (13 év) időtartamra vonatkozna, a bérleti díj összege pedig 12.104.567, - Ft/év + ÁFA lenne. Az ajánlattevő számításai alapján a beruházással 12.104.567, - Ft/év összegű megtakarítás várható.
Karbantartási és üzemeltetési költségként pedig 1 600 Ft rendelkezésre állási díjat ajánlott lámpánként. (évenként a fogyasztói árindex mértékével növelésre kerül). Az éves rendelkezésre állási díjon felül egyéb díj a garanciális időszakban nem kerül felszámításra.
Garancia vállalásuk a beépített eszközökre a teljes futamidőre vonatkozik, a bérleti futamidő lejárta után a lámpatestek az önkormányzat tulajdonába kerülnek (aktív elemek).
	Az ajánlatból átemelt adatok:
 
Beruházás adatai (802 db lámpa korszerűsítése, 167 db lámpa változatlanul hagyása, 68 db felszerelése) 

	Beruházás nettó    összege
	
112 500 000 
	
Ft 

	Beruházás bruttó összege 
	
142 875 000 
	
Ft 

	Beruházással érintett lámpatestek száma 
	
870 
	
db 


Maradó lámpatestek        167                                 db

Az ajánlatban szereplő 13 év megtérülési idővel állítólag megoldható úgy a projekt, hogy az Önkormányzatnak nem kell önrészt hozzátenni a beruházáshoz, az a megtakarításból finanszírozható. 
Az ajánlattevő felhívja a figyelmet, hogy csak az ebben az évben elindított közbeszerzés esetén tudják tartani az árakat, mert a rendelkezésre álló hitel részükre csak addig garantált Ft alapú 2,5%-os fix kamatozású. A mai kamatszint 10,75%, amivel ezen az áron már nem áll meg a beruházás.
Zalakaros város közvilágítás korszerűsítést fontosnak tartja, de a döntés meghozatalához 2023. évi önkormányzati közvilágítási villamos energia egységárak ismerete kell, amely a közbeszerzési eljárás lefolytatását követően válnak ismertté (jelenlegi ismereteink szerint 80-200 Ft/kwh), amely a beruházás megtérülési idejére lehet kihatással. Az ajánlat szerint önerő nem szükséges. 
Felhívom a Tisztelt Képviselőtestület figyelmét, hogy az ajánlat elfogadása esetén a LED lámpák felszereléséből adódó megtakarítás a bérleti idő lejártáig (13 év) nem keletkezik, hiszen annak kellene fedezni a bérleti díjat.

Amennyiben az Önkormányzat nem teljes LED-esítés konstrukcióba gondolkozik, hanem a jelenlegi lámpatestek saját költségvetési forrásból való szakaszos cseréjében, a településen felszerelt LED lámpák gyártójától – BPL Engineering Kft.- is kértünk ajánlatot. 
Az árajánlat alapján 1 db lámpa ára jelenleg nettó 488,22 Euro/db, ami kb. nettó 200.000,- Ft/db árat jelent (ez az ár a lámpatestenként való felszerelés díját díjár nem tartalmazza.)
A saját költségvetési forrásból való szakaszos csere érdekében komplex árajánlat kérése szükséges legalább három ajánlattevő bevonásával meghatározott keretösszeg erejéig. Ezen módszertan esetében azonban a várható megtakarítás mértékére vonatkozóan számításokat kell végezni, melyre a Hivatal nem rendelkezik szakemberrel.

Határozati javaslat:

[bookmark: _GoBack]A Képviselőtestület

1. Zalakaros város közvilágítási korszerűsítését elsődlegesnek tartja.
2. Megállapítja, hogy miután a teljes korszerűsítés előterjesztés szerinti bérleti konstrukcióban történő megvalósításához a 2023. évi önkormányzati közvilágítási villamos energia egységárak ismerete szükséges, amely a beruházás megtérülési idejét meghatározza, a lámpatestek részleges cseréjét preferálja.
3. Felkéri a Hivatalt, hogy a jelenlegi lámpatestek saját költségvetési forrásból való szakaszos cseréje érdekében komplex árajánlatot kérjen legalább három ajánlattevő bevonásával meghatározott keretösszeg erejéig azzal, hogy a várható megtakarítás mértékére vonatkozó számítások elvégzésére energetikai szakértő bevonása indokolt.


Határidő: 2022. október 10.
Felelős: Novák Ferenc polgármester
Operatív felelős: Bognár Ottó Péter, Imre András, Horváthné Juhász Barbara pénzügyi osztályvezető



Zalakaros, 2022. szeptember 12.
							            Novák Ferenc
polgármester

                                                                                      



